**JAVNI POZIV**

**za osposobljavanje volontera/ki**

**na SOS liniji u svrhu provedbe programa SOS linije**

U sklopu EU projekta “Sigurna kuća - podizanje kvalitete psihosocijalne podrške i boravka”, udruga „Iris“ poziva sve zainteresirane osobe da se prijave na predmetni Javni poziv.

Predviđena je trodnevna edukacija za 12 volontera/ki u svrhu osposobljavanja na SOS liniji za pomoć i podršku ženama žrtvama nasilja, provedba edukacija o osnovama i standardima u radu na SOS telefonu te edukacija o kriznim intervencijama.

Nakon uspješno provedene edukacije predviđeno je pružanje podrške ženama žrtvama rodno utemeljenog nasilja na SOS liniji za pomoć i podršku ženama žrtvama nasilja u trajanju od 10 mjeseci, odnosno do kraja ožujka 2022. godine.

Nakon uspješno odrađenog volonterskog angažmana, volonteri/ke će dobiti potvrdu o završenoj edukaciji kao i preporuku za posao.

Mogu se prijaviti punoljetne osobe, motivirane za pomoć drugima, komunikativne, empatične, tolerantne, odgovorne i etične.

Ukoliko ste zainteresirani, molimo Vas da Vašu pisanu prijavu pošaljete putem e-maila – udruga.iris@gmail.com ili poštom na adresu: J.J. Strossmayera 2 p.p. 48, 43 000 BJELOVAR

Ukoliko imate dodatnih pitanja slobodno nas kontaktirajte putem telefona na 043 252 114 ili putem maila udruga.iris@gmail.com